sukhrobnurali/uzbek-legal-corpus huggingface dataset:
DAVLAT MOLIYASINI BOSHQARISHNI ISLOH QILISH” LOYIHASINI AMALGA OSHIRISHGA TAYYORLANISH CHORA-TADBIRLARI TOʻGʻRISIDA
(resolution, 2007-11-01)

Davlat moliyasini boshqarishni takomillashtirish, zamonaviy kompyuterlar va axborot texnologiyalaridan foydalangan holda budjet mablagʻlarining samarali sarflanishini taʼminlash, budjet ijrosining moliya tizimini yaratish maqsadida Vazirlar Mahkamasi qaror qiladi: 1. Quyidagilar: Xalqaro tiklanish va taraqqiyot banki tomonidan “Davlat moliyasini boshqarishni isloh qilish” loyihasini (keyingi oʻrinlarda loyiha deb ataladi) tayyorlashga 400,0 ming AQSH dollari miqdorida avans berishga rozilik bildirilgani; Yaponiya Hukumatining moliya axborot tizimining funksional va texnikaviy tuzilmasini ishlab chiqishga 500,0 ming AQSH dollari miqdorida grant berishni maʼqullaganligi maʼlumot uchun qabul qilinsin. 2. Koʻrsatib oʻtilgan loyihani tayyorlashni tashkil etish va uning amalga oshirilishi yuzasidan masʼuliyat Oʻzbekiston Respublikasi Moliya vazirligiga yuklansin. 3. Loyihani tayyorlash va amalga oshirish boʻyicha ilovaga muvofiq tarkibda Muvofiqlashtiruvchi kengash tuzilsin. Quyidagilar Muvofiqlashtiruvchi kengashning asosiy vazifalari etib belgilansin: koʻrsatib oʻtilgan loyihani tayyorlash va amalga oshirish boʻyicha monitoring olib borish; loyiha doirasida jalb etiladigan vakolatli organlar, konsalting kompaniyalari faoliyatini muvofiqlashtirish; loyihani tayyorlash va amalga oshirish uchun jalb etiladigan mablagʻlardan samarali foydalanish ustidan nazoratni taʼminlash; tender savdolari oʻtkazish boʻyicha qarorlar qabul qilish va ularning natijalarini maʼqullash, tegishli tender komissiyalari tarkibini tasdiqlash; ekspertizalar oʻtkazish va jalb etiladigan konsultantlar va ekspertlar hisobotlarini maʼqullash. Muvofiqlashtiruvchi kengash ikki hafta muddatda Muvofiqlashtiruvchi kengash ish tartibini tasdiqlasin. 4. Oʻzbekiston Respublikasi Moliya vazirligiga loyihani tayyorlashga doir tadbirlarni ishlab chiqish va amalga oshirish uchun 4 kishidan iborat vaqtinchalik ishlaydigan ishchi guruh tuzishga, ularga Xalqaro tiklanish va taraqqiyot banki mablagʻlari hisobidan milliy valyutada ish haqi toʻlashga ruxsat etilsin. 5. Moliya vaziri loyihani tayyorlashga Xalqaro tiklanish va taraqqiyot banki avansini hamda Yaponiya Hukumati grantini olish yuzasidan Bitim-xatni Oʻzbekiston Respublikasi Hukumati nomidan imzolashga vakil qilinsin. 6. Oʻzbekiston Respublikasi Tashqi ishlar vazirligi Moliya vazirligining buyurtmanomalariga binoan, loyihani tayyorlash va amalga oshirishda qatnashuvchi xorijiy mutaxassislarga davlat boji undirmasdan kelish vizalari berilishini taʼminlasin. 7. Oʻzbekiston Respublikasi Ichki ishlar vazirligi Moliya vazirligining buyurtmanomalariga binoan, loyihani tayyorlash va amalga oshirishda qatnashuvchi xorijiy mutaxassislarga davlat boji undirmasdan koʻp martalik vizalar berilishini va ularning muddati uzaytirilishini, shuningdek ularning vaqtinchalik roʻyxatdan oʻtkazilishini va vaqtinchalik roʻyxatdan oʻtkazish muddati uzaytirilishini taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
OʻZBEKISTON RESPUBLIKASI HUKUMATINING BAʼZI QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2004-03-01)

Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq baʼzi qarorlariga oʻzgartirish va qoʻshimchalar kiritilsin. 1. Vazirlar Mahkamasining 1997-yil 6-iyundagi 286-son qarori (Oʻzbekiston Respublikasi QT, 1997-y., 6-son, 21-modda) bilan tasdiqlangan “Ishlab chiqarishdagi baxtsiz hodisalarni va xodimlar salomatligining boshqa xil zararlanishini tekshirish va hisobga olish toʻgʻrisida Nizom”da: I boʻlimning 6-bandidagi “Sanoatkontexnazorat” agentligi organlari (nazorat ostidagi obyektlarda)” soʻzlari “Sanoatkontexnazorat” va “Oʻzenergonazorat” agentliklari organlari nazoratdagi tegishli obyektlarda” soʻzlari bilan almashtirilsin; II boʻlim 4-bandining toʻrtinchi xatboshidagi “Sanoatkontexnazorat” agentligi organi vakiliga, agar baxtsiz hodisa nazorat ostidagi korxonalar (obyektlar)da” soʻzlari “Sanoatkontexnazorat” yoki “Oʻzenergonazorat” agentliklari organi vakiliga, agar baxtsiz hodisa nazoratdagi tegishli korxonalar (obyektlar)da” soʻzlari bilan almashtirilsin; II boʻlim 10-bandining ikkinchi xatboshidagi “Sanoatkontexnazorat” agentligi” soʻzlari “Sanoatkontexnazorat” yoki “Oʻzenergonazorat” agentliklari” soʻzlari bilan almashtirilsin; III boʻlim 2-bandining sakkizinchi xatboshidagi “Sanoatkontexnazorat” agentligining mahalliy organlariga” soʻzlaridan keyin “va “Oʻzenergonazorat” agentligining hududiy organiga” soʻzlari qoʻshilsin; III boʻlim 3-bandining ikkinchi xatboshidagi “yoki “Sanoatkontexnazorat” agentligi vakili” soʻzlaridan keyin “yoxud “Oʻzenergonazorat” agentligi vakili” soʻzlari qoʻshilsin; III boʻlim 3-bandining toʻrtinchi va toʻqqizinchi xatboshidagi “Sanoatkontexnazorat” agentligi organi”, “Sanoatkontexnazorat” agentligi organining” soʻzlari tegishli ravishda “Sanoatkontexnazorat” yoki “Oʻzenergonazorat” agentliklari organi”, “Sanoatkontexnazorat” yoki “Oʻzenergonazorat” agentliklari organining” soʻzlari bilan almashtirilsin; III boʻlim 8-bandining birinchi va toʻrtinchi xatboshidagi “Sanoatkontexnazorat” agentligi organi” va “Sanoatkontexnazorat” agentligi organiga” soʻzlaridan keyin “yoki “Oʻzenergonazorat” organiga soʻzlari qoʻshilsin”; IV boʻlimning 5 va 6-bandlaridagi “Sanoatkontexnazorat” agentligi hayʼatida” soʻzlaridan keyin “yoki “Oʻzenergonazorat” agentligi hayʼatida” soʻzlari qoʻshilsin; IV boʻlimning 8-bandidagi “Sanoatkontexnazorat” agentligi” soʻzlaridan keyin “va “Oʻzenergonazorat” agentligi” soʻzlari qoʻshilsin. 2. Vazirlar Mahkamasining 2000-yil 7-apreldagi 130-son qaroriga (Oʻzbekiston Respublikasi QT, 2000-y., 4-son, 17-modda) 1-ilova II boʻlimining 13-bandi hamda mazkur qaror bilan tasdiqlangan “Sanoatda va konchilikda ishlarning bexatar olib borilishini nazorat qilish agentligi toʻgʻrisida Nizom” (2-ilova) 5-bandining “z” kichik bandi oʻz kuchini yoʻqotgan deb hisoblansin.
VAZIRLAR MAHKAMASINING 1997-YIL 30 SENTYABRDAGI 459-SON QARORIGA OʻZGARTIRIShLAR KIRITISh TOʻGʻRISIDA
(resolution, 2002-04-24)

Vazirlar Mahkamasi qaror qiladi: 1. Vazirlar Mahkamasining 1997-yil 30-sentabrdagi 459-son qarorini oʻzgartirish yuzasidan: Xonobod shahri mehnatga haq toʻlash boʻyicha viloyatga boʻysunuvchi shaharlar guruhiga kiritilsin, u koʻrsatib oʻtilgan qarorning 7-ilovasidan chiqarilsin va 6-ilovaning II guruhiga kiritilsin; Xonobod shahar hokimligi apparatining shtatdagi xodimlari soni, xizmat koʻrsatuvchi xodimlardan tashqari, 15 kishidan iborat etib, Qoʻrgʻontepa tumani hokimligi apparatiniki esa, uni mehnatga haq toʻlash boʻyicha qishloq tumanlari I guruhida qoldirgan holda, 23 kishidan iborat etib tasdiqlansin. 2. Andijon viloyati hokimligi Moliya vazirligi, boshqa manfaatdor vazirliklar va idoralar bilan birgalikda bir oy muddatda Qoʻrgʻontepa tumani va Xonobod shahri tasarrufidagi boshqaruv organlari xodimlarining cheklangan sonini belgilasin. Belgilab qoʻyilsinki, Xonobod shahrining viloyatga boʻysunuvchi shaharga aylantirilishi bilan bogʻliq 2002-yildagi xarajatlari Andijon viloyati budjetiga qoʻshimcha ravishda tushgan daromadlar hisobiga qoplanadi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N.Toʻlaganov zimmasiga yuklansin.
TOShKENT DAVLAT KONSERVATORIYASINI OʻZBEKISTON DAVLAT KONSERVATORIYASIGA AYLANTIRISh TOʻGʻRISIDA
(decree, 2002-04-16)

Mamlakatimizda professional musiqa sanʼatini yanada rivojlantirish, xalqimizning boy madaniy merosini asrab-avaylash, chuqur oʻrganish va tahlil etish, ilmiy-nazariy tadqiqotlar olib borish, musiqiy taʼlimning oʻziga xos xususiyatlarini inobatga olgan holda zamon talablari darajasida malakali mutaxassis kadrlar tayyorlashni taʼminlash, soha taraqqiyoti uchun lozim boʻlgan shart-sharoitlar yaratish maqsadida: 1. Oʻzbekiston Respublikasi Madaniyat ishlari vazirligi, Bastakorlar uyushmasi, atoqli sanʼat namoyandalari va keng jamoatchilikning Toshkent davlat konservatoriyasini Oʻzbekiston davlat konservatoriyasiga aylantirish toʻgʻrisidagi takliflari maʼqullansin. Oʻzbekiston davlat konservatoriyasi musiqiy taʼlimning barcha yoʻnalishlari boʻyicha tayanch oliy oʻquv yurti deb hisoblansin. 2. Oʻzbekiston davlat konservatoriyasi binolar majmuidan samarali foydalanish maqsadida Madaniyat ishlari vazirligiga qarashli Direksiya va uning tarkibida konservatoriyaning konsert zallarini oʻz ichiga olgan “Musiqa saroyi” tashkil etilsin. 3. Madaniyat ishlari vazirligi hamda Oliy va oʻrta maxsus taʼlim vazirligi tegishli vazirlik va idoralar bilan birgalikda Oʻzbekiston davlat konservatoriyasining yangi tuzilmasi, Nizomi, uning tarkibida Estrada sanʼati fakulteti, Iqtidorli bolalar akademik litseyi, Ilmiy-tadqiqot markazi, “Musiqa” nashriyoti va boshqa boʻlinmalarini tashkil etish bilan bogʻliq meʼyoriy hujjatlarni bir hafta muddatda ishlab chiqsin. 4. Vazirlar Mahkamasi oʻn kun muddatda ushbu Farmon ijrosi yuzasidan tegishli qaror qabul qilsin. 5. Mazkur Farmon ijrosini nazorat qilish Prezidentning Davlat maslahatchisi X. Sultonovga yuklatilsin.
ALISHER NAVOIY NOMIDAGI OʻZBEKISTON MILLIY KUTUBXONASINI TASHKIL ETISH TOʻGʻRISIDA
(resolution, 2016-02-15)

Oʻzbekiston Respublikasi Prezidentining “Ilmiy-tadqiqot faoliyatini tashkil etishni takomillashtirish toʻgʻrisida” 2002-yil 20-fevraldagi PF-3029-son Farmoniga muvofiq hamda respublikada kutubxonachilik ishlarini yanada rivojlantirish maqsadida Vazirlar Mahkamasi qaror qiladi: 3. Matbaa mahsulotlari, audio va videomateriallarning milliy fondini shakllantirishni tubdan yaxshilash maqsadida Oʻzbekiston Respublikasi Davlat matbuot qoʻmitasi, axborot mahsulotlari ishlab chiqaruvchilar matbaa materiallarining, shu jumladan ularning audio va multimediy variantlarining (chiqarilishiga koʻra) ikkita bepul majburiy nusxasi Oʻzbekiston Milliy kutubxonasiga berilishini taʼminlasinlar. 4. Oʻzbekiston Respublikasi Vazirlar Mahkamasi huzuridagi Ilmiy-texnika taraqqiyotini Muvofiqlashtirish Kengashi 2003-yilgi Ilmiy tadqiqotlar va texnologik ishlanmalar davlat dasturiga respublikada kutubxonachilik ishlarini avtomatlashtirish va axborot-kutubxona tarmogʻini yaratish loyihalarini kiritsin. 5. 2002-yil 1-apreldan boshlab Oʻzbekiston Milliy kutubxonasi xodimlari ish haqiga 15 foizgacha miqdorda ustama belgilansin. Milliy kutubxona Oʻzbekiston Respublikasi Moliya vazirligi hamda Mehnat va aholini ijtimoiy muhofaza qilish vazirligi bilan birgalikda ustama belgilanadigan kutubxona xodimlari roʻyxatini hamda kutubxona direktori va uning oʻrinbosariga ish haqi toʻlash razryadlarini belgilasin. 6. Toshkent shahar hokimligi, Oʻzbekiston Respublikasi Makroiqtisodiyot va statistika vazirligi, Moliya vazirligi va Oʻzbekiston Milliy kutubxonasi kutubxonaning binosini joylashtirish boʻyicha bir oy muddatda taklif kiritsinlar, bunda zamonaviy talablarga javob beradigan zarur sharoitlar yaratilishini nazarda tutsinlar. 7. Milliy kutubxona, Fanlar akademiyasi, Oʻzbekiston Respublikasi Madaniyat ishlari vazirligi hamda Oliy va oʻrta maxsus taʼlim vazirligi 2010-yilgacha boʻlgan davrda respublikada kutubxonachilik ishlarini rivojlantirish konsepsiyasini va dasturini uch oy muddatda ishlab chiqsinlar va Vazirlar Mahkamasiga kiritsinlar. 8. Oʻzbekiston Respublikasi Moliya vazirligi Davlat budjeti parametrlarini shakllantirishda 2003-yildan boshlab har yili Milliy kutubxona buyurtmanomasiga binoan: xarid qilish va xalqaro kitob almashish, shuningdek yangi xorijiy kitoblarni sotib olish yoʻli bilan xorijiy hujjatlar fondini shakllantirishga; avtomatlashtirilgan kutubxona-axborot tarmogʻini va elektron katalogni zarur darajada saqlash, jahon axborot resurslaridan foydalanish imkoniyatini kengaytirish uchun kutubxonani zamonaviy kompyuterlar va maxsus texnika vositalari bilan jihozlashga mablagʻlar ajratishni nazarda tutsin. 9. Oʻzbekiston Respublikasi Ilmiy-texnika axboroti davlat fondi tugatilsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va Q.S. Karomatov zimmasiga yuklansin.
OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR VA QOʻShIMChALAR KIRITISh TOʻGʻRISIDA
(law, 2008-01-01)

“16-modda. Chet ellik yuridik va jismoniy shaxslarning huquqlari
Chet ellik yuridik va jismoniy shaxslar ushbu Qonunda nazarda tutilgan huquqlardan Oʻzbekiston Respublikasining yuridik va jismoniy shaxslari bilan teng ravishda yoki oʻzarolik prinsipi asosida foydalanadilar”. III. Oʻzbekiston Respublikasining 1996-yil 26-aprelda qabul qilingan “Isteʼmolchilarning huquqlarini himoya qilish toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 59-modda): 1) 1-moddasining: ikkinchi xatboshisidagi “xususiy xoʻjalikda foydalanish maqsadida” degan soʻzlar “boshqa maqsadlarda” degan soʻzlar bilan almashtirilsin; uchinchi, toʻrtinchi va beshinchi xatboshilaridagi “xususiy tadbirkor” degan soʻzlar “yakka tartibda faoliyat koʻrsatuvchi tadbirkor” degan soʻzlar bilan almashtirilsin; 2) 6-moddasining ikkinchi qismi quyidagi mazmundagi xatboshi bilan toʻldirilsin: “teatr-konsert tadbirlari oʻtkazilayotganda fonogrammadan foydalanilishi toʻgʻrisidagi axborot”; 3) 9-moddasining matni quyidagi tahrirda bayon etilsin: “Oldi-sotdi shartnomalarining ayrim turlari toʻgʻrisidagi qoidalar, shuningdek ayrim turdagi tovarlarni (ishlarni, xizmatlarni) realizatsiya qilish qoidalari Oʻzbekiston Respublikasi Hukumati tomonidan tasdiqlanadi”; 4) 23-moddasining uchinchi qismidagi “monopoliyaga qarshi faoliyatni amalga oshirishga vakil qilingan organ” degan soʻzlar “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin; 5) 25-moddasi: nomi quyidagi tahrirda bayon etilsin: “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi hamda uning hududiy organlari vakolatlari”; birinchi xatboshisidagi “Monopoliyaga qarshi faoliyatni amalga oshiruvchi organ va uning mahalliy organlari” degan soʻzlar “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi hamda uning hududiy organlari” degan soʻzlar bilan almashtirilsin; 6) 27-moddasi: ikkinchi qismidagi “Monopoliyaga qarshi faoliyatni amalga oshirishga vakolatli organ va uning mahalliy organlari” degan soʻzlar “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi hamda uning hududiy organlari” degan soʻzlar bilan almashtirilsin; quyidagi mazmundagi beshinchi qism bilan toʻldirilsin: “Jarima solish ishlab chiqaruvchini (ijrochini, sotuvchini) yoʻl qoʻyilgan qonunbuzarliklarni bartaraf qilish majburiyatidan ozod etmaydi”; beshinchi, oltinchi va yettinchi qismlari tegishincha oltinchi, yettinchi va sakkizinchi qismlar deb hisoblansin.
OʻZBEKISTON RESPUBLIKASI PILLACHILIK SOHASINI YANADA RIVOJLANTIRISH CHORA-TADBIRLARI TOʻGʻRISIDA
(resolution, 2017-05-29)

Pillachilik sohasini yanada rivojlantirishni taʼminlash, ozuqa bazasini mustahkamlash va pilla yetishtirishni koʻpaytirish, pilla yetishtirishdan pillakorlarning moddiy manfaatdorligini kuchaytirish, shuningdek ishlab chiqarilayotgan mahsulot sifatini oshirish maqsadida Vazirlar Mahkamasi qaror qiladi: 1. 2002—2010-yillar davrida Qoraqalpogʻiston Respublikasi va respublika viloyatlari boʻyicha maxsus ajratilgan yer maydonlarida tut daraxtlari ekish va pilla yetishtirish boʻyicha topshiriq ilovaga* muvofiq belgilansin. Qoraqalpogʻiston Respublikasi Vazirlar Kengashi Raisi va viloyatlar hokimlari belgilangan topshiriqlarni bajarish yuzasidan zarur chora-tadbirlar koʻrsinlar, mavjud tut daraxtlari saqlanishini, yangi tutzorlar barpo etilishini hamda pillachilikda qishloq xoʻjaligi shirkatlari va fermer xoʻjaliklari tashkil etilishini taʼminlasinlar. 2. Belgilansinki: “Oʻzbekipaksanoat” uyushmasi tarkibiga kiruvchi tashkilotlar belgilangan tartibda tuzilgan shartnoma asosida pilla yetishtiruvchi korxonalarga (ularning roziligi bilan) avans hisobiga pilla yetishtirish uchun zarur moddiy-texnika resurslari va boshqa mahsulotlar, keyinchalik ular qiymatini tayyorlanadigan pilla uchun toʻlov summasiga oʻtkazgan holda, berish huquqiga egadir; 3. Oʻzbekiston Respublikasi tijorat banklariga har yili “Oʻzbekipaksanoat” uyushmasi tarkibiga kiruvchi tashkilotlarga pilla yetishtiruvchilar bilan avans toʻlovi va oʻzaro hisob-kitoblar uchun hisoblab chiqilgan ehtiyoj miqdorida, shu jumladan mart-aprel oylarida hisoblab chiqilgan summaning 50 — 70 foizi miqdorida, kreditlarni yil davomida qaytarish sharti bilan, maqsadli kredit resurslari ajratish tavsiya etilsin. 4. “Oʻzbek ipagi” uyushmasiga “bojxona hududida qayta ishlash” bojxona rejimidan foydalangan holda, istisno tariqasida, 2002-yilda 150 ming quti va 2003-yilda — 160 ming quti ipak qurti urugʻini importdan keltirishga ruxsat berilsin, bunda ipak qurti urugʻi uchun xorijiy yetkazib beruvchiga ipak ip bilan haq toʻlanishi, “Oʻzbek ipagi” uyushmasi ular boʻyicha bojxona toʻlovlari toʻlashdan (bojxonada rasmiylashtirganlik uchun yigʻimlardan tashqari) va qayta ishlash qiymatidan valyuta tushumini majburiy sotishdan ozod qilinishi nazarda tutilsin. 7. Quyidagilar: Oʻzbekiston Respublikasi Vazirlar Mahkamasining “Respublikada pillachilik sohasini boshqarishni yanada takomillashtirish chora-tadbirlari toʻgʻrisida” 1998-yil 3-apreldagi 144-son qarorining 12-bandi; Oʻzbekiston Respublikasi Vazirlar Mahkamasining “Pillachilikning ozuqa bazasini mustahkamlash va ipakchilik mahsulotlari yetishtirish hajmlarini koʻpaytirish chora-tadbirlari toʻgʻrisida” 2000-yil 15-martdagi 96-son qarorining 2-bandi oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Bosh vazirning oʻrinbosarlari M.Z. Usmonov va T.X. Xoltoyev zimmasiga yuklansin.
YAPONIYA HUKUMATINING BEGʻARAZ YORDAMIDAN SAMARALI FOYDALANISH TOʻGʻRISIDA
(resolution, 2021-02-22)

Yaponiya Hukumatining qishloq xoʻjaligi texnikasi va asbob-uskunalari yetkazib berishni tashkil etish uchun 500 mln Yaponiya yeni miqdoridagi begʻaraz yordamidan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari T.X. Xoltoyev Oʻzbekiston Respublikasi Hukumati nomidan Ayirboshlash notasini imzolashga vakil qilinsin. 2.Quyidagilar: begʻaraz yordamni olish uchun barcha tartibotlarni Yaponiya tomoni bilan kelishilgan muddatlarda rasmiylashtirish va begʻaraz asosda ajratilayotgan mablagʻlarga xizmat koʻrsatish Oʻzbekiston Respublikasi qishloq va suv xoʻjaligi vazirligiga; yuqorida koʻrsatib oʻtilgan begʻaraz yordamga hisob-kitob xizmati koʻrsatish Oʻzbekiston Respublikasi Tashqi iqtisodiy faoliyat milliy bankiga yuklansin. 3. Begʻaraz yordam doirasida Oʻzbekiston Respublikasiga keltirilayotgan qishloq xoʻjaligi texnikasi, asbob-uskunalar, ehtiyot qismlar va xizmatlar bojxona toʻlovlari, soliqlar, yigʻimlar va Yoʻl jamgʻarmasiga ajratmalardan ozod qilinsin. 4. Oʻzbekiston Respublikasi Tashqi ishlar vazirligi qishloq va suv xoʻjaligi vazirligining buyurtmanomalariga koʻra loyihani amalga oshirishda qatnashayotgan xorijiy mutaxassislarni konsullik yigʻimlari undirmasdan belgilangan tartibda kelish vizalari bilan taʼminlasin. 5. Oʻzbekiston Respublikasi Ichki ishlar vazirligi qishloq va suv xoʻjaligi vazirligining buyurtmanomalariga koʻra loyihaning xorijiy qatnashchilarini davlat boji undirmasdan yashash joyida vaqtinchalik roʻyxatdan oʻtkazsin, vizalar va vaqtinchalik roʻyxatdan oʻtkazish muddatlarini uzaytirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T.X. Xoltoyev zimmasiga yuklansin.
HARBIY VA MUQOBIL XIZMATNING BELGILANGAN MUDDATLARINI OʻTAB BOʻLGAN ShAXSLARNI QUROLLI KUChLAR SAFLARIDAN ZAXIRAGA BOʻShATISh HAMDA FUQAROLARNI MUDDATLI HARBIY VA MUQOBIL XIZMATGA NAVBATDAGI ChAQIRISh TOʻGʻRISIDA
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari saflaridan zaxiraga boʻshatilsin. 2. 1975 — 1984-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 2002-yilning aprel-may oylarida muddatli harbiy va muqobil xizmatga chaqirilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qurolli Kuchlarni chaqiriluvchilar bilan sifatli butlash maqsadida joylardagi chaqirish komissiyalarining har tomonlama taʼminlanishini va samarali ishlashini tashkil etsinlar. 4. Oʻzbekiston Respublikasi Sogʻliqni saqlash vazirligi (F.Gʻ. Nazirov) Mudofaa vazirligi (Q.Gʻ. Gʻulomov) bilan birgalikda chaqirish uchastkalarini zarur tibbiyot asbob-anjomlari va buyumlari bilan taʼminlasin, chaqiriluvchilarning laboratoriya tekshiruvlari sifatli oʻtkazilishini, ularning turli ixtisoslikdagi yuqori malakali vrachlar tomonidan har tomonlama tibbiy tekshirib koʻrilishini tashkil etsin.
ShAHRISABZ ShAHRINING 2700 YILLIGINI NIShONLAShGA TAYYORGARLIK KOʻRISh TOʻGʻRISIDA
(resolution, 2021-02-22)

Jahon tarixi va madaniyatida alohida oʻrin tutgan Shahrisabz shahriga asos solinganligining 2700 yilligi munosabati bilan yubiley tadbirlariga tayyorgarlik koʻrish va tadbirlarni 2002-yil noyabr oyida YUNESKO ishtirokida yuksak tashkiliy saviyada oʻtkazishni tashkil etish maqsadida Vazirlar Mahkamasi qaror qiladi: 1. YUNESKO Bosh konferensiyasining 31-sessiyasi tomonidan Shahrisabz shahriga asos solinganligining 2700 yilligini nishonlashda YUNESKOning ishtirok etishi haqida qaror qabul qilinganligi maʼlumot uchun qabul qilinsin. 2. Shahrisabz shahrining 2700 yilligiga tayyorgarlik koʻrish va uni oʻtkazish Respublika tashkiliy qoʻmitasi tarkibi va tadbirlar rejasi 1 va 2-ilovalarga muvofiq tasdiqlansin. 3. Oʻzbekiston Respublikasi Madaniyat ishlari vazirligi Qashqadaryo viloyati hokimligi bilan birgalikda Shahrisabz shahrining tarixiy obidalarini 3-ilovaga muvofiq 2002-yilda taʼmirlashni taʼminlasin. 4. Qashqadaryo viloyati hokimligi tegishli vazirliklar va idoralar bilan birgalikda qurilish, obodonlashtirish, aholini tabiiy gaz va ichimlik suvi bilan taʼminlashni yanada yaxshilash, aloqa, transport, sogʻliqni saqlash va kommunal xizmat koʻrsatishni rivojlantirish tadbirlari 4-ilovaga muvofiq amalga oshirilishini taʼminlasin. 5. Oʻzbekiston Respublikasi Moliya vazirligi Shahrisabz shahrining 2700 yilligini nishonlash munosabati bilan taʼmirlanadigan tarixiy obidalarni restavratsiya qilishga Madaniyat ishlari vazirligining 2002-yilda restavratsiya ishlari uchun moʻljallangan mablagʻlaridan 400 mln soʻm va Vazirlar Mahkamasi zaxira jamgʻarmasidan 400 mln soʻm ajratishni nazarda tutsin. Oʻzbekiston musulmonlari idorasi, Imom al-Buxoriy xalqaro jamgʻarmasi, YUNESKOning va Shahrisabz shahrining 2700 yilligini nishonlash boʻyicha tasdiqlangan tadbirlarni amalga oshirishda homiylik qilish istagini bildirgan boshqa tashkilotlarning tashabbusi qoʻllab-quvvatlansin. 6. Oʻzbekiston Respublikasi Makroiqtisodiyot va statistika vazirligi Qashqadaryo viloyati hokimligi bilan birgalikda 2002-yilgi investitsiya dasturida Qashqadaryo viloyati hokimligi boʻyicha belgilangan markazlashtirilgan kapital qoʻyilmalar limitlari doirasida 1200 oʻrinli yigʻma amfiteatr qurilishi uchun 200 mln soʻm ajratishni nazarda tutsin. 7. “Oʻzteleradio” kompaniyasi, Oʻzbekiston Milliy axborot agentligi, ommaviy axborot vositalari Shahrisabz shahrining 2700 yilligiga tayyorgarlik koʻrish va uni oʻtkazish keng yoritilishini taʼminlasinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov va Bosh vazir oʻrinbosari H.S. Karomatov zimmasiga yuklansin.